ایردوغان امریکانینگ نیورک شهریگه ییتیب باردی
جمهور رئیس رجب طیب ایردوغان بیرلشگن ملتلر تشکیلاتی نینگ 71 نچی عمومی ییغیلیشی اوچون امریکا قوشمه ایالتلری نینگ نیورک شهریگه ییتیب باردی.
ایردوغان اوشبو سفر چوکاتیده قطرنینگ امیری شیخ تمیم بن حمید الثانی بیلن اوچره شدی. بو اوچره شوو خصوصی بولیب، تقریباً 1 ساعت 20 دقیقه دوام ایتدی.
ایردوغان مذکور اوچره شوونینگ آرتیدن سیاست، اقتصاد و جماعت تیکشیرووی بنیادی تامانیدن ریجه لنگن ایش و اوقات صرف ایتیش مراسمی گه قتنشدی.
جمهور رئیس بوگون ایسه بیرلشگن ملتلر تشکیلاتی نینگ مرکزیده عمومی منشی بانکی – مون تامانیدن ترتیب ایتیلگن ریسپسیون و 2030 نچی ییل توسعه موضوع سی نینگ قبول ایتیلیشی نینگ بیرینچی ییل لیگی اوچون ریجه لنگن فعالیت گه قتنشه دی.
ایردوغان بیرلشگن ملتلر تشکیلاتی نینگ عمومی ییغینی نینگ افتتاحیه احتفالی گه قتنشه دی. اونینگ آرتیدن انگلستان باش وزیری ترزا می و پاکستان باش وزیری نواز شریف نی جدا-جدا قبول ایته دی.
جمهور رئیس بیرلشگن ملتلر تشکیلاتی نینگ جلسه سیگه صحبت قیلگندن کیین مذکور اداره تامانیدن ترتیب ایتیلگن اوقات گه قتنشیب، آرتیدن امریکا قوشمه ایالتلری دولت باشلیغی بارک اوبامانینگ میزبانلیگی بولیب اوته دیگن "مهاجرلر" آتیده گی رهبرلر جلسه سیگه اشتراک ایته دی.
آرتیدن ایران جمهور رئیسی حسن روحانی و اوکراین جمهور رئیسی پترو پروشیکو بیلن جدا- جدا اوچره شه دی و بارک اوباما تامانیدن ترتیب ایتیلگن ریسپسیون گه قتنشه دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
